107. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Δ4β/οικ. 1735 της 12 Μαρτ.-11 Απρ.1991 (ΦΕΚ  Β΄220) Καθορισμός εξόδων κηδείας των δημοσία δαπάνη κηδευομένων. 108. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ.Α7α/οικ. 1485 της 6 Φεβρ./2 Μαρτ.1992 (ΦΕΚ Β΄ 138) Έγκριση των ειδικών θεραπειών στα Ειδικά Σχολεία. 109. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ.Α7α/οικ. 2627 της 7 Μαρτ./3 Απρ.1992 (ΦΕΚ Β΄ 230) Υγειονομική περίθαλψη αποχωρούντων και μη συνταξιοδοτημένων υπαλλήλων. Έχοντας υπόψη: 1.Τις διατάξεις του Β.Δ. 665/1962 (ΦΕΚ 167/62 τ.Α΄). 2.Τις διατάξεις του εδαφ.γ΄ της παρ.6 του άρθρ.3 του Νόμ.1976/91 (ΦΕΚ 184 τ.Α΄) με θέμα “Αντικατάσταση και συμπλήρωση διατάξεων της συνταξιοδοτικής νομοθεσίας, μεταρρύθμιση του συνταξιοδοτικού καθεστώτος των Αγωνιστών Εθνικής Αντίστασης και άλλες διατάξεις”, αποφασίζουμε: 1.Οι ασφαλισμένοι του Δημοσίου που αποχωρούν από την υπηρεσία, λόγω συμπλήρωσης συντάξιμου χρόνου, χωρίς να συμπληρώσουν το απαιτούμενο όριο ηλικίας για την καταβολή σύνταξης, η καταβολή της οποίας αναστέλλεται μέχρι της συμπλήρωσης του ορίου αυτού, συνεχίζουν να έχουν περίθαλψη, οι ίδιοι και τα μέλη της οικογένειάς τους, σύμφωνα με τις διατάξεις του Β.Δ 665/62, όπως αυτό έχει τροποποιηθεί, συμπληρωθεί και ισχύει σήμερα και μέχρι τη λήξη του ημερολογιακού έτους που αποχωρούν, με την προϋπόθεση ότι θα τους παρακρατηθούν από τις τρίμηνες αποδοχές ή θα καταβάλλουν οι ίδιοι τις κρατήσεις για υγειονομική περίθαλψη που αναλογούν στο υπόλοιπο χρονικό διάστημα. 2.Για τη συνέχιση της περίθαλψης, μέχρι να αρχίσει να καταβάλλεται η σύνταξη, πρέπει οι ίδιοι να καταθέτουν στην αρχή κάθε χρόνου, για ένα εξάμηνο ή χρόνο το ανάλογο ποσό που αντιστοιχεί για το συγκεκριμένο χρονικό διάστημα, με βάση τη μηνιαία κράτηση για υγειονομική περίθαλψη, που κατέβαλαν τον τελευταίο μήνα πριν την αποχώρησή τους, πολλαπλασιαζομένη επί 6 ή 12, ανάλογα με το χρονικό διάστημα που θα θελήσουν να καλύψουν. 3.Ο καθορισμός του ποσού θα γίνεται από τον τελευταίο εκκαθαριστή αποδοχών τους, ύστερα από αίτηση του ενδιαφερομένου, θα συνυπολογίζονται δε και οι τυχόν αυξήσεις στους μισθούς των δημοσίων υπαλλήλων που έχουν δοθεί, στο μεταξύ το ποσό που θα καθορίζεται, ο ασφαλισμένος θα το καταθέσει σε Δημόσιο Ταμείο, το δε τριπλότυπο είσπραξης θα προσκομίζεται για τη θεώρηση των βιβλιαρίων νοσηλείας στη Δ/νση Υγείας του τόπου μόνιμης κατοικίας του. 110. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ.Α7/2811 της μ14 Μαρτ./8 Απρ.  1992 (ΦΕΚ Β΄ 249) Εκτέλεση εξειδικευμένων εργαστηριακών εξετάσεων σε εργαστήρια Ιδιωτικών Κλινικών στους ασφαλισμένους του Δημοσίου. 